קולין פארל

קולין ג'יימס פארל (באנגלית: Colin James Farrell; נולד ב-31 במאי 1976) הוא שחקן קולנוע אירי.

בשנת 2020, הוא דורג במקום ה-5 ברשימת שחקני הקולנוע הגדולים של אירלנד מטעם האייריש טיימס. בשנת 2023, מגזין "טיים" כינה אותו כאחד ממאה האנשים המשפיעים ביותר בעולם.

פארל החל לשחק בסדרת הדרמה של ה-BBC, "Ballykissangel"   

פארל זכה לשבחים על שגילם מתנקש בקומדיה של מרטין מקדונה "ברוז'" (2008), וזכה עבורו בפרס גלובוס הזהב. הוא המשיך לגלם מגוון תפקידים ראשיים בקומדיה "איך להיפטר מהבוס" (2011) ובסרט המדע הבדיוני "זיכרון גורלי" (2012).

בשנת 2022, פארל גילם את הפינגווין בסרט גיבורי העל "באטמן", וזכה לשבחים על תפקידיו בדרמת המדע הבדיוני "אחרי יאנג"  בסרט ההישרדות של רון הווארד, "שלושה עשר חיים" ובסרט הדרמה של מקדונה "רוחות אינישרין". על משחקו באחרון, הוא זכה בגביע וולפי לשחקן הטוב ביותר  בפסטיבל הסרטים של ונציה ובפרס גלובוס הזהב, בנוסף למועמדות לפרס האוסקר לשחקן הטוב ביותר.

ביוגרפיה
פארל נולד בפרבר קאסלנוק , מערבית לדבלין שבאירלנד ב-31 במאי 1976, בנם של ריטה (לבית מונאהן) ואֵיְימון פארל.

אביו היה שחקן כדורגל, שיחק בין היתר בשמרוק רוברס וכיום הוא מנהל חנות . קולין שיחק גם בקבוצת נוער מקומית שנוהלה על ידי אביו. דודו, הוא כדורגלן העבר טומי פארל , אשר שיחק גם בשמרוק רוברס במשך עשור. יש לו אח גדול בשם אֵיְימון ג'וניור ושתי אחיות בשם קלודין (שעובדת כעת כעוזרת האישית שלו) וקת'רין.

הוא חונך כקתולי והתחנך בבית הספר הלאומי סנט בריג'יד , ולאחר מכן בית הספר הפרטי קאסלנוק קולג' . הוא נבחן ללא הצלחה עבור להקת הבנים בויזון באותה תקופה. בעידודו של אחיו, הוא למד בבית ספר למשחק גייטי  שבטמפל בר, אך נשר ב-1998 כשלוהק לתפקיד של דני בירן בדרמה של ה-BBC, "Ballykissangel".

בזמן שטייל בסידני בגיל 18, פארל הפך לחשוד בניסיון רצח. הדיוקן המשטרתי נראה כמוהו להפליא; האליבי היחיד שלו היה יומן שנערך על ידי חברו, שהסביר שהשניים לקחו MDMA בצד השני של העיר באותו לילה.

קריירה
פארל השתתף במספר קטן של תוכנית טלוויזיה וסרטים עד שנת 2000, שבה הוא לוהק לסרט האמריקאי "טייגרלנד" . באותה שנה, הוא עבר להתגורר בארצות הברית.

בשנת 2001 שיחק בסרט האקשן "הרעים שוב טובים" בבימויו של לס מייפילד, ומיד לאחריו שיחק בסרט "דו"ח מיוחד" של סטיבן ספילברג.

בשנת 2002 כיכב פארל בתפקיד ראשי בסרט המתח "תא טלפון" בבימויו של ג'ואל שומכר.

בשנת 2003 השתתף בסרטים "השתול" (לצד אל פצ'ינו), "דרדוויל", "ימ"מ יחידת פריצה" ובקומדיה השחורה של הבמאי ג'ון קראולי "אינטרמישן".

בשנת 2004 גילם את אלכסנדר הגדול בסרט "אלכסנדר" ואת בובי בסרט "בית בקצה העולם".

בשנת 2005, השתתף פארל בסרט "העולם החדש", שהיה מועמד לפרס האוסקר. באותה שנה השתתף בפרק בסדרה "סקראבס" בעונה הרביעית.

בשנת 2006, השתתף פארל בסרט "מיאמי וייס", שגרף הכנסות רבות ברחבי העולם. ב-2007 כיכב בסרטו של וודי אלן "חלומה של קסנדרה".

בשנת 2008 שיחק בתפקיד הראשי בסרט "ברוז'", בגינו זכה בפרס גלובוס הזהב לשחקן הטוב ביותר בסרט קומי או מחזמר.

בשנת 2009 שיחק בסרט "מופע הפלאים של דוקטור פרנסוס" בתור אחד המחליפים של הית' לדג'ר, שנפטר במהלך הצילומים. באותה שנה כיכב בתפקיד הראשי בסרט הדרמה הרומנטית "אונדין".

בשנת 2010 שיחק לצד קירה נייטלי בסרט "לונדון בולווארד". בסרט הוא משחק פושע שיצא מהכלא אחרי שלוש שנים ומנסה ללא הצלחה לבנות את חייו מחדש.

בשנת 2011 שיחק בסרט הקולנועי "איך להיפטר מהבוס" תפקיד של ספק קוקאין, ובסרט האימה "ליל האימה".

בשנת 2012 הופיע בתפקיד הראשי בסרט "זיכרון גורלי". באוקטובר 2012 שוחרר הסרט "שבעה פסיכופתים" שם הוא משחק תסריטאי שנמצא בקשיים ומסתבך עם העולם התחתון בלוס אנג'לס.

בשנת 2013 הופיע בתפקיד הראשי בסרט "האישה מאחורי הנקמה" לצידם של טרנס הווארד ונומי ראפאס. ודיבב את רונין בסרט "הממלכה הסודית".

בשנת 2014 שיחק בתפקיד הראשי לצד ראסל קרואו ומאט בומר בדרמה הרומנטית "אגדת חורף". הסרט זכה לביקורות גרועות, בגלל שהסרט רומנטי מידי לדעת המבקרים. לעומת הביקורות הלא אוהדות לסרט פארל הוצג כשחקן שהחזיק את הסרט ויצר את סצנות האהבה הרומנטיות ביותר לשנת 2014. באותה שנה שיחק בסרט הדרמה "מיס ג'ולי" בבימויה של ליב אולמן, ולצידם של ג'סיקה צ'סטיין וסמנתה מורטון. בינואר אותה שנה שיחק בסרט "להציל את מיסטר בנקס". בסרט מגלם פארל את אביה של הסופרת פמלה לינדון טרברס, שיצרה את דמותה של מרי פופינס. פארל מגלם אב בעל רוח עליזה ודמיון עשיר שמדרדר את המשפחה בגלל בעיות השתייה שלו. על תפקידו זכה לביקורות חיוביות ויש שאמרו שזהו משחקו הטוב ביותר.

בשנת 2015 שיחק בדרמה הקומית "הלובסטר" לצידם של אוליביה קולמן, רייצ'ל וייס ובן וישו. על תפקידו היה מועמד לפרס גלובוס הזהב לשחקן הטוב ביותר - סרט מוזיקלי או קומדיה.

בשנת 2016 שיחק בסרט הפנטזיה "חיות הפלא והיכן למצוא אותן", הסרט הוא ספין אוף לסדרת הסרטים של הארי פוטר. בסרט הוא משחק לצד אדי רדמיין, עזרא מילר וסמנתה מורטון.

בשנת 2017 הופיע בתפקיד הראשי בסרטה של סופיה קופולה "הפיתוי", וכן הופיע בתפקיד הראשי בסרט "להרוג אייל קדוש".

בשנת 2018 שיחק בסרטו של סטיב מקווין "אלמנות" .

בשנת 2019 הופיע בתפקיד הראשי בסרט "דמבו".

בשנת 2020 שיחק בסרט "הג'נטלמנים" של הבמאי גאי ריצ'י. באותה שנה שיחק במותחן הנקמה "סוכנת במילכוד", בכיכובה של ג'סיקה צ'סטיין. בהמשך, שיחק בסרט הפנטזיה של קנת בראנה "ארטמיס פאול" שמבוסס על הספר באותו שם מאת הסופר האירי אואן קולפר.

בשנת 2022 כיכב בסרט הדרמה והמדע בדיוני "אחרי יאנג" מאת הבמאי האמריקאי הדרום קוריאני קוגונאדה; בכורת הסרט הייתה בפסטיבל הקולנוע בקאן ב-8 ביולי 2021. באותה שנה גילם את דמותו של הפינגווין בסרט גיבורי העל "באטמן"; אותו שב לגלם במיני-סדרה של HBO "הפינגווין". על תפקידו בסדרה זכה בפרס גילדת שחקני המסך לשחקן הטוב ביותר במיני סדרה. ביוני 2022 לוהק פארל לגלם את הדמות הראשית בסדרת הדרמה והמד"ב "שוגר" אשר עלתה לשידור ברשת אפל TV פלוס במהלך 2024.

בספטמבר 2022 יצא לאור הסרט "רוחות אינישרין" בו מככב פארל בתפקיד פאדריק סוילאבהאיין. על תפקידו קיבל פרס גלובוס הזהב לשחקן הטוב ביותר - סרט מוזיקלי או קומדיה לשנת 2022 והיה מועמד לפרס אוסקר לשחקן הטוב ביותר.

בשנת 2023 הופיע ברשימה השנתית טיים 100 של מגזין טיים.

 חיים אישיים 
ביולי 2001 התחתן עם השחקנית האנגליה אמיליה וורנר. הזוג התגרש ארבעה חודשים לאחר מכן.

ב-12 בספטמבר 2003 נולד בנו הראשון, מהדוגמנית האמריקאית קים בורדנייב. באוקטובר 2007 חשף פארל כי בנו לוקה בתסמונת אנגלמן.

ב-9 באוקטובר 2009 נולד בנו השני, מהשחקנית הפולנייה אליציה בכלדה , אותה הכיר במהלך צילומי הסרט "אונדין".

על הקמיצה השמאלית שלו, מעל למפרק מקועקע השם "מילי", שם החיבה של אמיליה וורנר, בת-זוגו לשעבר. יש לו שני קעקועים נוספים על זרועו השמאלית: הראשון היא המילים "Carpe Diem" (בלטינית "תפוס את היום") והשני הוא צלב שחור.

פארל ידוע באורח חייו השנוי במחלוקת, ותקריות שהיה מעורב בהן, כמו נהיגה בשכרות, אי הופעה לצילומי סרטים, קיום יחסי מין עם קטינה, פרסום קלטת סקס שלו ושל חברתו באינטרנט ומעצר משטרתי. הוא מעשן, לעיתים בציבור. הוא סבל מנדודי שינה כרוניים מאז שהיה בן 12. אחד הספרים האהובים עליו הוא "כשניטשה בכה" מאת ארווין יאלום. פארל ידוע גם כאקטיביסט למען זכויות להט"ב באירלנד, על רקע היות אחיו, אמון חלק מהקהילה.

בדצמבר 2005 פארל נרשם מרצונו לטיפול גמילה מסמים וממשככי כאבים. הוא סיים את הטיפול בינואר 2006. בתוכניתו של דייוויד לטרמן דיבר על השינוי שעבר מאז שהפסיק להשתמש בסמים.

ב-2003 נכנס פארל לרשימת "50 האנשים הכי יפים" של מגזין פיפל. בנוסף, באותה שנה הוא דורג במקום ה-6 ברשימת "הגברים הכי סקסיים".

ב-2015 מונה לשגריר של טורניר הצדקה "Homeless World Cup" .

 פילמוגרפיה 
 קולנוע 
+שנהסרטתפקידהערות1995הגורל בכוכבים בחור צעיר בקולנוע1996The Disappearance of Finbarסימון1997Drinking Crudeקליק1999אזור מלחמה ניק2000פושע הגון אלקטייגרלנד טוראי רולנד בוז2001הרעים שוב טובים ג'סי ג'יימס2002בחירתו של הארט לוטננט תומאס הארטדו"ח מיוחדדני וויטוורתא טלפוןסטו שפרד2003השתול ג'יימס דאגלס קלייטוןדרדווילבולזאייורוניקה גארין בחור מקועקעימ"מ יחידת פריצהג'ים סטריטאינטרמישן להיף2004בית בקצה העולםבובי מורואלכסנדראלכסנדר הגדול2005העולם החדשג'ון סמית'2006מיאמי וייס ג'יימס "סוני" קרוקט Ask the Dustארתורו בנדיני2007חלומה של קסנדרהטרי בליין2008גאווה ותהילהסמל ג'ימי איגןברוז'רייפרס גלובוס הזהב לשחקן הטוב ביותר - סרט קומדיה או מוזיקלי (2009)
מועמד פרס הקולנוע הבריטי העצמאי לשחקן הטוב ביותר 2009אונדין סירקיוזפצוע מארק וולשגם מפיק בפועללב לא שפוי טומי סוויטמופע הפלאים של דוקטור פרנסוסטוני2010הדרך חזרה ואלקהלונדון בולווארד הארי מיטשל2011איך להיפטר מהבוסבובי פאלטליל האימהג'רי דנדרידג' 2012זיכרון גורלידאגלס קוויד / קארל האוזרשבעה פסיכופתים מרטי פרנן2013האישה מאחורי הנקמה ויקטור / לאסלו קריקהממלכה הסודיתרוניןדיבובלהציל את מיסטר בנקסטרברס רוברט גוף2014אגדת חורף פיטר לייקמיס ג'ולי ג'ון2015הלובסטרדייווידמועמד פרס גלובוס הזהב לשחקן הטוב ביותר - סרט קומדיה או מוזיקלי (2017)
מועמד פרס הקולנוע הבריטי העצמאי לשחקן הטוב ביותר 
מועמד פרס האקדמיה האירופית לקולנוע לשחקן הטוב ביותר נחמה צ'ארלס אמברוז2016חיות הפלא והיכן למצוא אותןפרסיבל גרייבס2017להרוג אייל קדוש סטיבן מרפימועמד פרס האקדמיה האירופית לקולנוע לשחקן הטוב ביותר הפיתויג'ון מק'בארנירומן ג'יי יזרעאל, עו"ד ג'ורג' פירס2018אלמנות ג'ק מאליגן2019דמבוהולט פרייר2020הג'נטלמניםהמאמןארטמיס פאולארטמיס פאול האבסוכנת במלכוד ריצ'רד אלינג2021הנוסעים סימוןאחרי יאנג ג'ייק2022באטמןאוסוולד "אוז" קובלפוט / הפינגוויןשלושה עשר חייםג'ון וולנטן רוחות אינישריןפאדריק סוילאבהאיין גביע וולפי לשחקן הטוב ביותר  בפסטיבל הסרטים של ונציה (2022)
 פרס גלובוס הזהב לשחקן הטוב ביותר - סרט מוזיקלי או קומדיה (2023)
 מועמד פרס סטלייט לשחקן הטוב ביותר בסרט קומדיה או מחזמר (2022)
 מועמד פרס אוסקר לשחקן הטוב ביותר (2023)
 מועמד פרס באפט"א לשחקן הטוב ביותר בתפקיד משנה (2023)
 מועמד פרס גילדת שחקני המסך לשחקן הטוב ביותר 2024המשחק היפה מפיק2025A Big Bold Beautiful Journeyדייוויד2026באטמן – חלק 2אוסוולד "אוז" קובלפוט / הפינגוויןTBAThe Ballad of a Small Playerלורד דוילBelly of the Beastגם מפיק

 טלוויזיה 
+שנהסדרהתפקידהערות1998Falling for a Dancerדניאל מקארתי3 פרקים1998–1999Ballykissangelדני ביירן18 פרקים2005סקראבסבילי קלהאןפרק: "My Lucky Charm"2015בלש אמיתיהבלש ריימונד וולקורותפקיד ראשי (עונה 2); 8 פרקים2021The North Waterהנרי דראקסמיני-סדרה2024שוגרג'ון שוגרתפקיד ראשי; 8 פרקים
גם מפיק בפועלהפינגוויןאוסוולד "אוז" קובלפוט / הפינגוויןתפקיד ראשי; 8 פרקים
גם מפיק בפועל

 זוכה פרס גלובוס הזהב לשחקן הטוב ביותר במיני-סדרה או בסרט טלוויזיה (2025)
 זוכה פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2025)
 זוכה פרסי בחירת מבקרי הטלוויזיה השחקן הטוב ביותר בסרט/מיני סדרה
 זוכה פרס סאטורן לשחקן הטוב ביותר בסדרת טלוויזיה (2025)
 מועמד פרס סטלייט שחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיה (2025)

קישורים חיצוניים







 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אירים
קטגוריה:זוכי גביע וולפי
קטגוריה:זוכי פרס בחירת הנוער
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס גילדת שחקני המסך - שחקנים
קטגוריה:אירים שהופיעו ברשימת טיים 100
קטגוריה:פעילים למען זכויות להט"ב בבריטניה
קטגוריה:אירים שנולדו ב-1976